CELEX: C2006/178/81
Language: hu
Date: 2006-07-29 00:00:00
Title: F-67/06. sz. ügy:  2005. június 16-án  benyújtott kereset – Lesniak kontra Bizottság

29.7.2006   
            
            
               HU
            
            
               Az Európai Unió Hivatalos Lapja
            
            
               C 178/43
            
         2005. június 16-án benyújtott kereset – Lesniak kontra Bizottság
   (F-67/06. sz. ügy)
   (2006/C 178/81)
   Az eljárás nyelve: francia
   Felek
   
      Felperes: Christophe Lesniak (Brüsszel, Belgium) (képviselők: S. Orlandi, A. Coolen, J.-N. Louis és E. Marchal ügyvédek)
   
      Alperes: Európai Közösségek Bizottsága
   Kereseti kérelmek
   
               —
            
            
               A Közszolgálati Törvényszék állapítsa meg a személyzeti szabályzat XIII. melléklete 12. cikkének jogellenességét;
            
         
               —
            
            
               a Közszolgálati Törvényszék semmisítse meg a felperest az Európai Közösségek tisztviselőjévé kinevező 2005. augusztus 8-i határozatot annyiban, amennyiben az a felperest A*6 besorolási fokozatba és 2-es fizetési fokozatba sorolja be, és semmisítse meg a felperes fizetési fokozatban eltöltött szolgálati idejének 2005. szeptember 1-jétől való figyelembevételét kimondó határozatot;
            
         
               —
            
            
               a Közszolgálati Törvényszék az Európai Közösségek Bizottságát kötelezze a költségek viselésére.
            
         Jogalapok és fontosabb érvek
   A felperes – aki A6 (jelenleg A*10) besorolási fokozatú ideiglenes alkalmazott volt – sikeresen teljesítette a korábbi személyzeti szabályzat alapján kiírt PE/99/A versenyvizsgát, majd A*6 besorolási fokozatú tisztviselőként történő felvételére az új személyzeti szabályzat hatálybalépését követően került sor.
   A felperes – amellett, hogy az F-12/06. sz. ügyben (1) előadottakhoz nagyon hasonló jogalapokra hivatkozik – kifejti, hogy a Bizottságnak – a személyzeti szabályzat XIII. melléklete 5. cikkének (4) bekezdésével összhangban – ideiglenes alkalmazotti besorolásával azonos fokozatba kellett volna őt besorolnia. A felperes álláspontja szerint a nyílt versenyvizsgát sikeresen teljesítőkre is e rendelkezés alkalmazandó.
   
      (1)  HL C 86., 2006.4.8., 48. o.